

**Στο Rally of Cyprus 2022 ο Μιχάλης Ιωάννου**

Το μέλος του ΔΣ ΚΟΑ Μιχάλης Ιωάννου παρευρέθηκε στο «RALLY OF CYPRUS 2022» την Κυριακή 20 Νοεμβρίου στη Λευκωσία, εκπροσωπώντας τον Κυπριακό Οργανισμό Αθλητισμού και τον Πρόεδρό του Ανδρέα Μιχαηλίδη.

Ήταν ο προτελευταίος αγώνας Ράλλυ του Παγκυπρίου Πρωταθλήματος Ράλλυ 2022 και έγινε υπό την αιγίδα του Υπουργού Οικονομικών Κωνσταντίνου Πετρίδη. Το δίδυμο των Χρίστου Δημοσθένους-Κύπρου Χριστοδούλου επικράτησε, αφήνοντας στη δεύτερη θέση το δίδυμο Σίμος Γαλαταριώτης-Αντώνης Αντωνίου και στην τρίτη θέση το δίδυμο Γιώργος Παφίτης-Βασίλης Γραμμένος.

Ο Μιχάλης Ιωάννου παρακολούθησε τον αγώνα και συμμετείχε στις απονομές των μεταλλίων στους νικητές, ενώ συνεχάρη την Κυπριακή Ομοσπονδία Αυτοκινήτου για την άψογη διοργάνωση και την πολύ καλή δουλειά που γίνεται τα τελευταία χρόνια.